JohanHeinsen/ENO huggingface dataset:
Aalborgs Stifts Adresseavis, 1823-07-14
Den 5te holdt Kongen sit Jndtog i Lissabon under den meest levende Jubel af Folket og begav sig med Jnfanten D. Miguel og Jnfantinderne til Te Deum i Domingo kirken. Citadellet og alle Skibe saluteerte. De offentlige Øvrigheder og en Mængde Borgere bivaanede Ceremonien. Paa Tilbageveien spændte Borgerne Hestene fra Kongens Vogn og trak den til Palladset Bemposta. Tropperne ledsagede Toget, anførte af D. Miguel. Der herskede den største Rolighed, om Aftenen var stor Jllumination. Ved et Decret af 2den Juni har Kongen ophævet det mod Kronprindsen og Dronningen af 4de December udstædte Decret, som Kongen blev tvungen til med stor Smerte af undertegne. Jfølge et Brev fra Kongen, hvori Dronningen blev indbudet til at komme til Villafranca, begarhun sig til Qveluz. Men da der ingen Anstalter var gjort til hendes Modtagelse, gik hun tilbage til Ramalhao, hvor Kongen besøgte hende. De satte dem begge i hans Vogn og det jublende Folk trak dem til Qveluz. - Den er ved denne Leilighed skeet en stor Deel andre Forandringer. i Portugal. Jnfanten D. Miguel (Kongens anden Søn, født 26de October 1802) er udnævnt til Overbefalingsmand over den portugisiske Armee. Politiet er adskilt fra Justitsdepartementet og de Castro udnænt til General, Politieintendant. General Stockeler, der sad fangen i Belem Taarnet, er frigiven, men maa ikke forlade Provindsen Estremadura. Grev Amarante er igjen indsat i alle sine Værdigheder, Titler og Jndtægter; Man venter ham i Combra, hvor Man opreiser ham Triumphbuer. Alle for Statstjenesten ikke nødvendige Afgivter ere afskaffede.
Aalborgs Stifts Adresseavis, 1823-07-14
Pressefriheden er ophævet og en Aviscensur af 5 Personer, udnævnt. Alle Klostere have faaet deres Besiddelser tilbage, og Patriarken er indbudet til at vende tilbage. Statsraadet er ophævet. Alle, der ere arresterede for politiske Overtrædelser blive ubetinget satte i Frihed, og Adskillige indsatte i deres Embeder. Militzen skal vende tilbage til deres Districter, da dens Tjeneste ikke længere behøves.
Aalborgs Stifts Adresseavis, 1823-07-14
Jfølge et kongelig Decret skal D. Miguel i alle vigtige Tilfælde bivaane Krigsministerens Conseil. Decretet af 2den Maj, som udelukker franske Krigskibe fra Portugals Havne, er ophævet. Man mener at de venskabelige Forhold mod alle fremmede Magter snart skulle restitueres. Der gaae 2 fortjente Mænd til Rio Janeiro med et vigtigt Ærinde. Der skal uden Undtagelse uddeles Skibs pas til alle Brasilianske Havne. Kongen har den 18de Juni udstædt et Decret, hvori han erklærer Forfatningen for de jure ophævet, som stridende mod det monarkiske Princip, hvorfor han nu, da det, som han altid har erklæret, er hans Hjertes Ønske, at befordre hans Undersaatters Lykke, men denne Hensigt ikke kan opnaaes ved at beholde Monarkiets gamle Grundlov, har besluttet, at udnævne en Junta, bestaaende af 14 Personer til at udarbeide et Udkast til en nye Grundlov for det portug. Monarkie. Denne Junta er bleven udnævnt og Grev Palmella fører Forsædet deri. - Først har Porto erklæret sin Glæde over denne Forandring, og indsendt en formelig Adhæsionsact. Dens Exempel fulgte strax Combra, Campomayor, Evora, Aveiro, Castello Branco, Lammego, Elvas &c. General Sepulveda har lidt meget af de Saar, han har faaet, da han affaldt fra Cortes, og Man var en Tidlang bekymret for hans Liv. Nogle af Cortesmedlemmerne ere gaaede til Engelland.
Aalborgs Stifts Adresseavis, 1823-07-14
Fædrelandet.
Aalborgs Stifts Adresseavis, 1823-07-14
Kjøbenhavn. J det Kongelige medicinske Selskab forelæstes den 13de Marts af Hr. Dr. Otto: en Afhandling om den engelske Behandling af Syphilis uden Mercur. Den 3die April af Prof. Wendt: om Anvendelsen af Svovl-Røgningen paa det Almindelige Hospital, efter Galdes Methode.
Aalborgs Stifts Adresseavis, 1823-07-14
Den 17de April af Prof. Howitz, historia hydropis cystici enormis er ovario sinistro. Med dette Møde sluttedes Selskabets Vintermøder for Aar 1823.
Aalborgs Stifts Adresseavis, 1823-07-14
Ved Høiesteretsdom er Arrestanten Jens Pedersen Else af Langeland, for begaaet crimmen bestialitatis og Tyverie dømt til at hensættes til Arbeide i Nyborg Fæstning sin Livstid; Arrestantinden Kirstine Marie Lundquist, der tiltales for at have været i uhjemlet Besiddelse af en Kaffekjedel, dømt til at hensættes til Arbeide i Kjøbenhavns Forbedringshuus i 3 Aar, og Arrestantinden Margrethe Hansdatter paa Bornholm, for Barnefødsel i Dølgsmaal og Barnemord m.v., dømt til at miste sin Hals og hendes Hoved sættes paa en Stage.
Aalborgs Stifts Adresseavis, 1823-07-14
Til Underretning for Handelskibe, som agte sig til spanske Havne, bekjendtgjøres: at Udstædelsen af alle Handelen og Skibsfarten med Kongeriger Spanien vedkommende Legalisationer, Passer, samt andre Documenter skeer af den i Kjøbenhavn værende spanske Viceconsul J. A. Badin.
Aalborgs Stifts Adresseavis, 1823-07-14
Viborg. Ved et Skybrud den 10de Juni siges at Faberg Mølle norden Lemvig ganske er ødelagt og Husene bortskyllede - Klostermølle mistede endeel Vægge, og begges Eiere toge megen Skade.
Aalborgs Stifts Adresseavis, 1823-07-14
J Fyen fik Man Torden paa Syvsoverdagens Regn; her ikke, men oven paa en bidende Kulde og Blæst af V. N.V. med Nattefrost, der meget kjendelig sees paa Træer, Planter og Vaarsæden. I Gaar Nat fik vi først en god Regn, nu stormer det af Sydost. Mange Vexter staae langt tilbage i Aar - J den tidlig plantede Kaal komme hyppig Orme i Roden, ligesaa i Løgen. De hvide Sommerfugle sees derimod kun faa af. Skive.
Aalborgs Stifts Adresseavis, 1823-07-14
Ved Stutteriebesigtelsen den 5te Juli vare kun faa Hingster. Gaardmand Christen Sørensen i Resen fik den første Præmie for den bedste Hingst, skjøndt den var omtrent 16 Aar gammel; den har forhen 3de Gange faaet første og 3de Gange anden Præmie. Der var ingen som tilkjendtes anden Præmie. Randers.
Aalborgs Stifts Adresseavis, 1823-07-14
Hestemarkedet, som holdtes her den 3die og 4de Juli. var et af de bedste Sommermarkeder, man længe har havt. Der var ingen Mangel hverken paa Kjøbere eller Sælgere, og der blev gjort temmelig betydelig Handel. Jevn gode Heste kostede fra 60 til 100 Rbd. og derover. Skibe, ind- og udclarerede ved Aalborg Toldkammer.
Aalborgs Stifts Adresseavis, 1823-07-14
Den 12te Juli. Jndclarerede, Skipper A. Sørensen fra Kjøbenhavn med Salt, Tjære og Stykgods. S. Sørensen fra Dito med Steenkul og Stykgods. L. Fischer fra Dito med Stykgods. N. C. Kofoed fra Dito med Salt og Stykgods. J. Beney fra Neucastle med Steenkul, Møllestene, Slibesten og Malervare. J. Jensen fra Mariager med Brænde. J. Pedersen fra Østerrisøe med Trælast. - Udclarerede, Skipper F. Andersen til Gothenborg med saltede Sild og Uld. H. Hansen til Kjøbenhavn med saltede og tørrede Sild samt røgede Aal m. m. Baadfører Thor Thorsen til Skagen med Rug, Gryn og Læder. Skipper N. Nissen til Kjøbenhavn med Sild, Smør m. m. Døde. Frue Etatsraadinde C. C. Fischer, 83 Aar; Johanne J. Scharffenberg, 69 Aar; Mad. M. M. Hammerich, fød Adolph. 46 Aar; Formand for den Kgl. Søeetats Proviantgaard, Niels Nielsen, 57 Aar : Skoemager H. S. Klowe, 73 Aar; Brændeviinsbrænder P. Johnsen, 67 Aar; Bendix Gyesen, 58 Aar; Mad. K. Pipper, fød Rotther; N. C. Christensen, 21 Aar; Hø skeer P. C. Buch, 74 Aar, Mad. A. K. Lindenblad, fød Ørn, Alle i Kjøbenhavn. F. O. Hvid, i Valbye, Sophie Wilstrup, 34 Aar, i Roeskilde. – J. H. Korfitsen, 66 Aar, i Slagelse. - i Mads Levinsen, 13 Aar, i Holbek Degnebolig ved Randers. Tømmermester F. M. Höfer, 52 Aar, i Altona. Kammerraad og Toldcontrolleur F. W. Clausen, 67 Aar, i Tønningen.
Aalborgs Stifts Adresseavis, 1823-07-14
Bekjendtgjørelser. Det har behaget Gud i Løverdags Eftermiddag Kl. 4 at bortkalde min kjære Mand Ole Hansen, forhen Jnspecteur ved Stamgodset Restrup, i sin Alders 81 Aar. J 47 Aar deelte vi Sorg og Glæde tilsammen. En kjær Søn modtager ham i Evigheden. 3de Sønner og 3de Døttre begræde med mig Tabet af en værdig Mand og Fader. Aalborg den 14de Juli 1823. Hedevig Hansen, fød Beyer.
Aalborgs Stifts Adresseavis, 1823-07-14
Søndagen den 20de Julii om Eftermiddagen Kl. 3 begynder Skydeøvelserne i Aalborg Byes Skydeselskab, som fortsættes hveranden Søndag indtil videre. Nye Medlemmer antages indtil første Skydedag. Aalborg den 12te Juli 1823. Directionen.
Aalborgs Stifts Adresseavis, 1823-07-14
Da jeg har nedsat mig her i Byen som Farver og derved vundet Borgerskab, saa anbefaler jeg mig til Enhver, saavel i som uden Byen. Redelig Behandling og hastig Expedition, samt billig Betaling, skal være Formaalet for mine Bestræbelser. Min Bopæl er ved Vesterport. Aalborg den 13de Juli 1823. Poul Schjerven. Vikkehavre, som er høstet grøn, der nu er stakket og snart kan hjemføres, kan faaes paa Brixgaarden. Brændefragter fra Buderupholm, saavel af udenbyes som indenbyes Kjørende, faaes daglig hele Sommeren hos Lars Bøggild.
Aalborgs Stifts Adresseavis, 1823-07-14
Da min Karl er undvigt af sin Tjeneste i min Fraværelse, uden Aarsag, saa advares han at indfinde sig strax, om han vil undgaae at blive straffet efter Loven; tillige advares Enhver, ikke at huse eller hæle ham, om de ville undgaae Tiltale. Han er meget kjendelig, hans Næse er gebrækkelig og seer ilde ud Aalborg den 13de Juli 1823. J. Lund.
Aalborgs Stifts Adresseavis, 1823-07-14
Fri Kockoppeindpodning Onsdagen den 16de Julii om Eftermiddagen Kl. 3 hos Westergaard.
Aalborgs Stifts Adresseavis, 1823-07-14
Undertegnede modtager alslags Linnedsyening for billig Betaling; i Mangel deraf at sye i ugeviis. Kierstine Byla, boende paa Vestergade No. 29.
Aalborgs Stifts Adresseavis, 1823-07-14
Proclama. Da Guldsmed Peder Jensen heraf Byen har opgivet sit Boe til Skifterettens Behandling, saa indkaldes herved med 6 og 12 Ugers Varsel Boets Credi- og Debitorer til at melde dem for undertegnede Skifteforvalter, de Første for at legitimere deres Krav og de Sidste for at betale hvad de til Boet ere skyldige. Thisted den 30te Juni 1823. Lützhøft.
Aalborgs Stifts Adresseavis, 1823-07-14
Arvingerne efter det i Hjardemaal Sogn under Thisted Amt afdøde Fruentimmer Kirsten Nielsdatter eller Ovesdatter indkaldes herved med Aar og Dags Varsel at melde dem for undertegnede Skifteforvalter med Legitimation for deres Arveret. Boets Creditorer indkaldes med 6 og 12 Ugers Varsel for at anmelde og beviisliggjøre deres Krav, og Debitorer for at betale hvad de til Boet ere skyldige. Thisted den 30te Juni 1823. Lützhøft.
Aalborgs Stifts Adresseavis, 1823-07-14
Auctioner. Onsdagen den 16de Dennes Formiddag Kl. 11 slet, lader Justitsraad Kjellerup ved offentlig Auction bortsælge 31 Tønder Rug og 10 Tønder Byg, Afharpnings-Korn, som er beliggende paa Stadshauptmand Kruuses Loft her i Byen, og hvoraf Prøver er at see paa Kjellerups Contoir. Aalborg den 10de Juli 1823. Schmidt.
Aalborgs Stifts Adresseavis, 1823-07-14
Efter Dom og passeret Udlæg lader den Kongelige Direction for Statsgielden og den synkende Fond, følgende Proprietair Søren Færck forhen tilhørende EJendomme ved offentlig Auction bortsælge: a) Gaarden Gundestrup i Skræm Sogn, ØsterhanHerred, Hjøring Amt, af Hartkorn 11 Tdr. 7 Skp., som har et Areal af circa 80 Tdr. Ager- og Engbund foruden Andeel i Skræm Fælled, hvori sædvanlig saaes 16 Tdr. Rug, 8 Tdr. Byg, 16 Tdr. Havre og 2 Tdr. Ærter, og fødes og græsses 6 Bæster, 20 Fæhoveder og 20 Faar. b) Beistrup Kirke i samme Herred og Amt med Korn- og Qvægtiende, matrikuleret for 41 Tdr. Hartkorn og tiendeydende Hartkorn 284 Tdr. 1 Skp. 2 1/3 Alb. c) En Bondegaard i samme Beistrup Sogn og Bye, af Hartkorn 6 Tdr. 1 Skp. med hosbondelig Besætning og Jnventarium, som haves i Fæste af Ole Stæffensen. og d) Kjettrup Sogn i Thisted Amt sammes Konge-Korntiende matrikuleret for 30 Tdr. Hartkorn, og tiendeydende Hartkorn 278 Tdr. 2 Fdkr. De tvende første Auctioner holdes her paa mit Contoir Onsdagene den 20de August og den 3die September og den Sidste, hvorved Bortsalg sikkert forventes, paa Gundestrupgaarden, Onsdagen den 17de September 1823 hver Dags Formiddag Kl. 11. Eiendommen vil forinden paa Forlangende blive foreviist af Forvalteren ved Kokkedahl, ligesom Conditionerne, hvoriblandt at Kjøbesummen kan blive indestaaende i Eiendommene, ligge til Eftersyn saavel hos Procurator Holm i Hjørring som paa mit Contoir. Hanherredernes Contoir paa Aagaard den 12te Juli 1823. Kjer, constitueret Auctions-Directeur. Den for sin skjønne Beliggenhed, tæt ved Liimfjorden ikke langt fra Aalborg og Nibe, Hauge og Lystskove, herskabelig og suffisant Boepæl med tilliggende gode Eiendomme, noksom bekjendte complette Hovedgaard Kokkedahl i Østerhanherred, Hjøring Amt, med Bøndergods der afgiver tilstrækkelig Hoverie m.v., Møller og Tiender, som forhen i disse Aviser findes beskreven, bliver stillet til en 6te, sidste og endelig Auction paa selve Gaarden Torsdagen den 14de August 1823 Formiddag Kl. 11. Jblandt Conditionerne: at Kjøbesummen kan blive indestaaende i Eiendommene ligesom at Gaarden opraabes først med og siden uden Forpligtelse for Kjøberen at betale de resterende Skatter. Herom vil enhver reel Liebhaver herved behagelig være underrettet. Hanherredernes Contoir paa Aagaard den 12te Juli 1823. Kjer, constitueret Herredsfoged og Auctionsdirecteur.
Aalborgs Stifts Adresseavis, 1823-07-14
Ved 3de Auctioner, nemlig Mandagen den 21de Juli og 28de næstefter samt 4de August førstkommende, hver Dags Eftermiddag Kl. 2, afholdes Auction over den afgangne Amtsprovst Morell, og efterlevende Enkefrues Boe, tilhørende Gaard med Hauge og Grundsted, beliggende paa denne Byes Vestergade under Brand-No. 10, og hvis Bygninger i Brandcassen er assureret for 1550 Rbd. Sølv. Ligeledes opraabes til Bortsælgelse ved bemeldte Auctioner, 2de Boet tilhørende Agere og 3 Smaaeskifter i Byens Jnd mark. Conditionerne og Adkomstbrevene ere forinden til Eftersyn paa Undertegnedes Contoir. Auctionerne afholdes i Stervboegaarden. Nyekjøbing paa Morsøe den 4de Juli 1823. Rummelhoff. Auctions-Directeur.
Aalborgs Stifts Adresseavis, 1823-07-14
Efter Begjering stilles Kjøbmand Hans Erich Hansens iboende Gaard i Marenturisgade i Aalborg til Salg ved Auctioner, første Gang Tirsdagen den 22de d. M., anden Gang Tirsdagen den 29de d. M., tredie og sidste Gang Onsdagen den 6te August d. A., hver Gang Kl. 10 Formiddag. De 2de første Auctioner paa Aalborg Tingstue og den sidste Auction, hvorved Tilslag og Salg, uden Betænkningstid eller Forbeholdenhed af Approbation, vil finde Sted, i Gaarden selv. Bemeldte Gaard, som for en Toldofficiant, en Mægler, en Skibsclaverer, en Kjøbmand eller en Gjestgiver er velbeliggende og vel indrettet, har følgende Bygninger: et Huus med Siden til Gaden 11 Fag; et Huus med Enden til Gaden 9 Fag; et Huus i østre Side af Gaarden 4 Fag; et Huus i samme Side, 4 Fag, og et Huus i søndre Side 6 Fag, alt 2 Etager høit. J Værelserne er 6 gode Vindovnskakkelovne, 4, 3 og 2 Etages, og deraf 2 med Kobberrør. Gaarden, som med 117 Rbdlr. rede Sølv er frigjort for Bankhæftelsen, og staaer for Grundtart 34 Rbdlr., kan den vordende Kjøber tage i Besiddelse næste Fløttetid. Auctionsconditionerne faaes nogle Dage før første Auction hos fornævnte Kjøbmand Hansen til Eftersyn. Aalborg den 10de Juli 1823. Efter Vedkommendes Begjering bliver indeværende Aars Tiender Aalborg Cathedralskole tilhørende, nemlig: Vesterhassing Sogns Konge-, Korn-, Kirke-, Korn- samt Qvægtiende og Østerhassing Sogns Kirke-, Korn- samt Konge- og Kirke Qvægtiende ved Auction, som holdes paa mit Contoir den 26de d. M. om Eftermiddagen Kl. 2, bortsolgt efter Conditioner som paa Auctionsstedet bekjendtgjøres, thi ville Lysthavende behage at møde bemeldte Tid og Sted. N. Sundbye den 9de Juli 1822. Spies.
Aalborgs Stifts Adresseavis, 1823-07-14
Jfølge passeret Forlig og Udlæg bliver Gaarden Bjerregaard i Bindslev Sogn, staaende for Hartkorn Ager og Eng 3 Tdr. 3 Skpr. 2 Fdkr. 1 Alb. med dens Konge- og Kirketiende, stillet til 3 offentlige Auctioner paa Jurisdictionens Tingsted hver Gang Kl. 3 slet Eftermiddag, nemlig: 29de Juli, ) 12te August ) førstkommende og 26de August ) Conditionerne erfares forinden hos Undertegnede. Bye- og Herredsfoged-Contoiret i Frederikshavn, den 17de Juli 1823. Westenholz.
Aalborgs Stifts Adresseavis, 1823-07-14
Den saakaldte Tislum Eng, beliggende tæt væsten for Vestermark ved Hogholt, staaende for Hartkorn 1 Tde. 1 Skpr. 1 Fdkr. 1 Alb., indbringende aarligen 30 a 40 Læs Høe og tilhørende Proprietair Millings Opbudsboe, stilles til 3 offentlige Auctioner paa Jurisdictionens Tingsted hver Gang Kl. 3 Eftermiddag, nemlig: 29de Juli ) 12te August ) førstkommende. og 26de August ) Conditionerne erfares forinden af mig og Afgrøden følger Engen.
Aalborgs Stifts Adresseavis, 1823-07-14
Bye- og Herredsfoged-Contoiret i Frederikshavn, den 7de Juli 1823. Westenholz.
Aalborgs Stifts Adresseavis, 1823-07-16
Udlandet.
Aalborgs Stifts Adresseavis, 1823-07-16
Spanien. Man veed endnu ikke med Sikkerhed, hvilke Jnstructioner den engelske Regjering har tilsendt sin Gesandt i Spanien; saameget synes vist, at Sir W. A Court endnu ikke saasnart kommer tilbage, og at den engelske Regjering endnu holder det for vigtigt, at have En i Spanien, der i paakommende Tilfælde kan træde i dens Sted. Fra Cadix har Man Efterretninger indtil den 20de f. M. Af de 147 Medlemmer, hvoraf Cortes bestaaer, befandtes der ved det første Møde i Cadix den 18de 110 at være tilstæde, som da fortsatte deres Arbeider. Den kongl. Familie beboer Douanernes Pallads (Toldpalladset). Krigsministeren Sancho Salvador har skaaret Halsen over paa sig med en Ragekniv, efterat have om Natten opbrændt sine Papirer. J et Brev, som han har efterladt, siger han "Overrasket midt iblandt Cortes ved det uventede Forslag, var jeg svag nok til at undertegne Kongens Afsættelse. Jeg maa straffe mig selv for en Handling, der vanærer mig. Jeg anbefaler min Kone og mine Børn til mine Venner."Man hører nu at 50 Spaniere, meest Officerer, havde forbundet sig til at befrie Kongen af hans Pallads i Sevilla, føre ham ned af Guadalqvivir paa et Dampskib, og overgive ham til den franske Escadre. Den 14de Juni var bestemt dertil; men Cortes har faaet Nys derom og forstyrret Planen, hvorfor ogsaa Kongen blev ført tillands og Cortes tog tilsøes.
Aalborgs Stifts Adresseavis, 1823-07-16
J Madrid er ikke roligt. Corregidoren har seet sig nødt til, alvorlig at formane Folket til Orden, og opmuntre dem til taalmodig at høre og adlyde Regentskabets Decreter; han erklærer dem tilsidst, at enhver tumultuarisk Bevægelse vil blive undertvunget af den bevæbnede Magt. Der skeer hyppig Arresteringer, hvoriblandt ogsaa nogle Grander ere blevne hæftede. Angivernes Antal forøger sig i det Utroelige, og det skeer ikke sielden, at de, der som Angivne blive arresterede, mishandles paa Gaden. En Marqvis har saaledes nylig efter mange Skjeldsord faaet et dødeligt Saar. En Anden blev mishandlet af Pøbelen, fordi han havde sagt til sine Naboer om Trappisten, der reed igjennem Gaden paa en prægtig Hest: "Hvor dog en Munk i sin Kappe seer hæslig ud tilhest!" - Den 20de forsamlede de spanske Grander sig i Sevilla, og, efterat Hertug Fernando, som Præses, i en Tale havde erindret dem om, at da Kongen var berøvet sin Trone, burde hans Vasaller uden Hensyn til Classe eller Kjøn træde sammen for at udfrie ham, udstædte en Addresse til Regentskabet, hvori de tilbyde at opoffre Alt, hvad de besidde, for at forsvare Kongen, og tillade Regentskabet at disponere over dem og Levningerne af deres Formue. Jmidlertid berettes det ogsaa, at det kun var en Deel af de spanske Grander, der undertegnede denne Addresse, og selv disse ere ikke enige, da Nogle ville inddrømme Kongen den fulde Magt, som han før havde, Andre, de Mægtigere, ville have Provindserne og Kongerigerne i Spanien gjengivet deres gamle Forrettigheder og Friheder, for da selv at gjøre deres Jndflydelse gieldende. - Grev Brunetti, østerrigsk Gesandt og Grev Sampuy, sardinisk Gesandt hos Regentskabet er ankommen til Madrid. Regentskabet har udnævnt til Gesandt i Rusland Don Antonio Saavedra, og i Frankerig Hert. San Carlos.
Aalborgs Stifts Adresseavis, 1823-07-16
Portugal. Det er afgjort at Dronningen har spillet en Hovedrolle i de i Portugal foregangne Forandringer, hun har kort før Revolutionens Udbrud tilskrevet sin Søn D. Miguel følgende Brev: "Min Søn, Man maa handle, tag Dit Sværd og beviis, at kongeligt Blod ruller i dine Aarer. Den Tid er kommet, da Man undertiden maa vide at stige ned fra Tronen for paa Torvet og i Casernerne at handle som Konge. Viis dig den Krone værdig, som du engang skal bære. Angrib den infame Constitution, der brændemærker hiin Krone. Jeg har forberedt Alt. Spild intet Minut! Fremad! og du skal triumphere. Jeg giver dig min Velsignelse. (Charlotta Joaqvima)." Dronningen befinder sig dog efter de sidste Efterretninger ikke i Lissabon hos Kongen. Jndtoget den 5te skeete saa hurtig, at Jnfanten D. Miguel sad hos Kongen i Vognen endnu med Støvler paa og ganske bedækket med Støv, og Prindsesserne i Rideklæder og med Generals-Epauletter. Dronningen synes at helde til det absolute System. Kongen har derimod, da Man i Villafranca tilraabte ham: "Leve det uindskrænkede Konge!" svart: "Nei, nei, jeg forlanger ingen uindskrænket Regiering, jeg forlanger kun at regjere."Et af det ophævede Statsraads Medlemmer siger blandt Andet i et Brev til Kongen: "Jeg kjender Deres personlige Dyder og kan bedst bevidne, at De ikke er et System imod, som sikkrer Borgernes Rettigheder og styrer Despotismen."- Generalerne Rego og Aparicio ere afsatte. General- Lieutenant Avilez har faaet sin Dimission. Amarante skal endnu ikke være kommen til Portugal. En engelsk Commandant i Fæstningen Elvas, der ikke vilde underkaste sig Kongen, er bleven tvunget dertil. Den 4de Artikel i Madriderconventionen af 8de Marts er ophævet, derved er det altsaa forbudet bevæbnede spanske Tropper at rykke ind i Portugal, og portugisiske Tropper ind i Spanien. Man forsikkrer i Lissabon, at Brasiliens Uafhængighed vil blive anerkjendt, og denne vigtige Forholdsregel vil have en Alliance- og Handelstractat til Følge med udelukkende Fordeele for Portugal. Lissabon vil da blive erklæret for Frihavn.
Aalborgs Stifts Adresseavis, 1823-07-16
Blandinger. General Wilson har været arresteret i Oporto, efterat han først havde været mishandlet af Folket i Braga. Fra Oporto blev han ført under Bedækning til den portugisiske Grændse og gik derfra til Vigo, hvorfra han den 16de Juni udstædte en hæftig Proclamation mod Portugiserne. J de sidste Dage af Maj har den Mexicanske Exkeiser Jturbide indskibet sig fra Vera-Cruz til Livorno. Kongen i Siam har viist sig meget naadig mod den, fra den nederlandske Regjering i Jndien afsendte, Gesandt, modtaget hans Foræringer, og ufortøvet sendt Gesandter til Batavia for igjen at knytte de forhenværende Forbindelser med den nederlandske Regjering. Derimod har Gesandten fra den engelsk-ostindiske Regjering kun havt en eeneste Audients hos Kongen og ikke faaet noget Svar paa den overrakte Skrivelse.
Aalborgs Stifts Adresseavis, 1823-07-16
Den engelske Gesandtskabssecretair Ward er paa sin Reise til Engelland bleven angrebet, først af 4, dernæst at 6 Røvere, af hvilke En skjød paa ham. Stedet, hvor han blev angrebet var 5 engelske Mile fra enhver Bolig, og der var nylig en anden Coureer bleven plyndret.
Aalborgs Stifts Adresseavis, 1823-07-16
J Hamborg har et Uhyre af Kone umenneskelig ihiel hungret et Barn som hun havde taget til sig fra en fattig Slægtning. - ikke ved knap Kost men aldeles Unddragelse af alle Næringsmidler, med den fuldkomne Hensigt: at ombringe det paa denne Viis. Naboerne hørte i flere Dage efter hinanden en ynkelig Klagen fra Loftet i hendes Huus og da disse Klagetoner bleve alt mere og meere jammerlige og svagere, og Qvinden desuden stod ei i det bedste Rygte, sendte Man hemmeligt Bud efter Politiet, som pludselig trængte ind i Huset og fandt det arme Barn i en Krog paa Loftet, kæmpende med Døden. Kjellingen blev arresteret og Barnet døde nogle Dage efter. Hun dømtes til at staae i Gabestokken og fem Aars Tugthuusstraf, alt for ringe en Straf, thi hvilket Snigmord kan vel tænkes meer afskyeligt.
Aalborgs Stifts Adresseavis, 1823-07-16
Fædrelandet.
Aalborgs Stifts Adresseavis, 1823-07-16
Kjøbenhavn. Søndagen den 13de Juli anlagdes Hofsorg for den afdøde Hertug Peter Frederik Wilhelm af Holsteen-Oldenborg, som bæres i 3 Uger.